Komission asetus (ETY) N:o 1597/92, annettu 23 päivänä kesäkuuta 1992, maito- ja maitotuotealalla käyttöön otettavan yhteisvastuumaksun perimisen soveltamista koskevista yksityiskohtaisista säännöistä annetun asetuksen (ETY) N:o 1822/77 muuttamisesta



Virallinen lehti nro L 169 , 24/06/1992 s. 0009 - 0010

Suomenk. erityispainos Alue 3 Nide 42 s. 0166

Ruotsink. erityispainos Alue 3 Nide 42 s. 0166



KOMISSION ASETUS (ETY) N:o 1597/92, annettu 23 päivänä kesäkuuta 1992, maito- ja maitotuotealalla käyttöön otettavan yhteisvastuumaksun perimisen soveltamista koskevista yksityiskohtaisista säännöistä annetun asetuksen (ETY) N:o 1822/77 muuttamisesta EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77(1), sellaisena kuin se on viimeksi muutettuna asetuksella (ETY) N:o 1374/92(2), ja erityisesti sen 6 artiklan, sekä katsoo, että tavoitehinnan vahvistamisesta maidolle ja interventiohinnan vahvistamisesta voille, rasvattomalle maitojauheelle ja grana padano- ja parmiggiano reggiano -juustoille maidon markkinointivuodelle 1992/1993 21 päivänä toukokuuta 1992 annetun neuvoston asetuksen (ETY) N:o 1373/92(3) mukaisesti markkinointivuonna 1992/1993 maidon tavoitehinta pidetään muuttumattomana; on välttämätöntä jatkaa komission asetuksen (ETY) N:o 1822/77(4), sellaisena kuin se on viimeksi muutettuna asetuksella (ETY) N:o 1869/91(5), 2 artiklan 1 kohdassa ja 5 artiklan 2 kohdassa annettujen määrien soveltamista, asetuksessa (ETY) N:o 1079/77 vahvistetaan yhteisvastuumaksun alennetuksi määräksi maidon markkinointivuonna 1992/1993 1 prosenttia tänä markkinointivuonna voimassa olevasta maidon tavoitehinnasta niille tuottajille, joiden todellinen luovutettavissa oleva viitemäärä on enintään 60 000 kilogrammaa; on tarpeen täsmentää, että alennettu maksu on voimassa lisämaksujärjestelmän yhdeksännellä jaksolla, ja tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 1822/77 seuraavasti: 1 Korvataan 2 artiklan 1 ja 2 kohta seuraavasti: "1 Maksun määrä maidon markkinointivuonna 1992/1993 100 kilogrammaa lehmänmaitoa kohti on: a) asetuksen (ETY) N:o 1079/77 2 artiklan 13 kohdassa tarkoitetun yleismaksun osalta, 0,4021 ECUa, b) asetuksen (ETY) N:o 1079/77 1 artiklan 4 kohtaa sovellettaessa saatu alennettu maksu, 0,2681 ECUa. 2 Asetuksen (ETY) N:o 1079/77 1 artiklan 4 kohdan ensimmäistä alakohtaa sovellettaessa 1 kohdan b alakohdassa tarkoitettu alennettu maksu on perittävä niiden tuottajien toimittamista maitomääristä, jotka lisämaksun soveltamisen yhdeksännen jakson ensimmäisenä päivänä tai, jos jakson aikana annetaan erityinen viitemäärä, asetuksen (ETY) N:o 857/84 3 artiklan 2 kohdan ja 3 a artiklan nojalla, tämän viitemäärän myöntämispäivänä, luovuttavat tilakohtaisen enintään 60 000 kilogramman suuruisen viitemäärän. " 2 Korvataan 5 artiklan 2 kohdan ensimmäinen alakohta seuraavasti: "2 Maksun määrä maidon markkinointivuonna 1992/1993 100 kilogrammaa 1 kohdassa tarkoitettua tukea saavaa rasvatonta maitoa tai kirnupiimää kohti on: a) asetuksen (ETY) N:o 1079/77 2 artiklan 13 kohdassa tarkoitetun yleismaksun osalta, 0,4423 ECUa, b) asetuksen (ETY) N:o 1079/77 1 artiklan 4 kohtaa sovellettaessa saatu alennettu maksu, 0,2949 ECUa. " 2 artikla Tämä asetus tulee voimaan kolmantena päivänä sen jälkeen, kun sen on julkaistu Euroopan yhteisöjen virallisessa lehdessä. Sitä sovelletaan 1 päivästä kesäkuuta 1992. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä kesäkuuta 1992. Komission puolesta Ray MAC SHARRY Komission jäsen (1) EYVL N:o L 131, 26.5.1977, s. 6 (2) EYVL N:o L 147, 29.5.1992, s. 3 (3) EYVL N:o L 147, 29.5.1992, s. 1 (4) EYVL N:o L 203, 9.8.1977, s. 1 (5) EYVL N:o L 168, 29.6.1991, s. 55